Diari Oficial de la Generalitat Valenciana


Sumari del DOGV 2934, del 20-02-1997 (1997/839888)

ORDRE de 17 de febrer de 1997, de la Conselleria de Treball i Afers Socials, mitjançant la qual es publica la línia pressupostària i s'estableix el procediment de pagament per a la segona fase dels Programes de Garantia Social, convocats por l'Ordre de 13 de juny de 1996, de las conselleries de Treball i Afers Socials i de Cultura, Educació i Ciència.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/02/17/(1)/dof/vci/html**

### Dades del document

Número de DOGV
:   2934

Data del DOGV
:   20-02-1997

Secció del DOGV
:   DISPOSICIONS GENERALS

Número del document
:   1997/839888


Data del document
:   17-02-1997

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

ORDRE de 17 de febrer de 1997, de la Conselleria de Treball i Afers Socials, mitjançant la qual es publica la línia pressupostària i s'estableix el procediment de pagament per a la segona fase dels Programes de Garantia Social, convocats por l'Ordre de 13 de juny de 1996, de las conselleries de Treball i Afers Socials i de Cultura, Educació i Ciència.  
Amb data de 19 de juny de 1996 va ser publicada en el DOGV l'Ordre de 13 de juny de 1996, de las conselleries de Cultura, Educació i Ciència i de Treball i Afers Socials, per la qual es convocaven subvencions per al desenvolupament de Programes de Garantia Social.  
Després de la publicació de la Llei de Pressupostos de la Generalitat Valenciana per a l'exercici de 1997 (DOGV de 31 de desembre de 1996), i segons el que s'estableix en l'article 47 de la Llei d'Hisenda Pública de la Generalitat Valenciana, es procedeix a publicar la línia pressupostària que farà front a la segona fase d'aquests programes, tal com figura en l'article 2 de la citada Ordre de 13 de juny de 1996.  
Alhora, i a fi d'evitar interrupcions entre la primera i la segona fase d'execució dels programes, s'estableix un procediment de justificació de despeses que atenen des de la finalització de la primera fase fins a la finalització del Programa de Garantia Social.  
Per tot això, fent ús de les facultats que em confereix la Llei 5/1983, de 30 de desembre, del Govern Valencià,  
Ordene:  
Article únic  
La segona fase dels Programes de Garantia Social, que es farà durant el primer semestre de 1997, serà finançada per la Conselleria de Treball i Afers Socials per una quantia màxima de 932.542.143 pessetes, a càrrec de la línia de subvenció 4.09 del Programa 322.20 Formació Professional Ocupacional de la Llei de Pressupostos de la Generalitat Valenciana de 1997.  
Les ajudes corresponents a la segona fase es lliuraran en els termes establits en la Resolució aprovatòria que regularà el procediment següent:  
Es lliurarà un 30% de la subvenció concedida amb la presentació prèvia per l'entitat de la relació de participants en la segona fase del Programa de Garantia Social, en els models normalitzats que es facilitaran a aquest efecte, de la documentació acreditativa d'haver subscrit les assegurances d'accidents i de responsabilitat civil, i de la fitxa de manteniment de tercers.  
El 70% restant es lliurarà amb la presentació prèvia, en un termini màxim de dos mesos des de la finalització del programa, de la justificació de les despeses ocasionades en la seua execució.  
No obstant això, el procediment anteriorment assenyalat, i amb subjecció a l'establit en l'article 33.8 de la Llei 4/96, de 30 de desembre, de la Generalitat Valenciana, de Pressupostos per a l'exercici de 1997, les entitats podran presentar un aval i, en aquest supòsit, podran acollir-se al següent procediment de lliurament de la subvenció:  
El 60% de la subvenció concedida es lliurarà amb la presentació prèvia de la relació de participants en la segona fase del programa, en els models oficials que es facilitaran a aquest efecte, de la documentació acreditativa d'haver subscrit les assegurances d'accidents i de responsabilitat civil, i de la data de manteniment de tercers.  
El 40% restant quan justifique el beneficiari, en un termini màxim de dos mesos des de la finalització del programa, les despeses ocasionades en la seua realització.  
L'entitat, abans del pagament, haurà de presentar documentació acreditativa d'estar al corrent en les obligacions tributàries i amb la Seguretat Social en els termes establits en l'Ordre de 30 de maig de 1996, de la Conselleria d'Economia i Hisenda, sobre el compliment de les obligacions tributàries i amb la Seguretat Social per a beneficiaris de subvencions a càrrec dels pressupostos de la Generalitat Valenciana (DOGV de 21 de juny de 1996) i quedaran exonerades d'aquesta acreditació les entitats locals, organismes autònoms i empreses públiques de la Generalitat Valenciana en funció del que s'estableix en la citada norma.  
València, 17 de febrer de 1997  
El conseller de Treball i Afers Socials,  
JOSÉ SANMARTÍN ESPLUGUES


Còpia Permalink ELI